EkBass/fiwiki-20250220-pages-articles huggingface dataset:
Women’s United Soccer Association

Women’s United Soccer Association, lyhyemmin WUSA, oli vuosina 2000–2003 olemassa ollut naisten ammattilaisjalkapalloliiga. WUSA perustettiin helmikuussa 2000 ja kuopattiin 15. syyskuuta 2003 rahallisten tappioiden vuoksi. Liigan oli perustanut jalkapalloilija Shannon MacMillan, ja siinä pelasi 8 joukkuetta. == Voittajat == * 2001 – San Jose CyberRays * 2002 – Carolina Courage * 2003 – Washington Freedom == Lähteet == Luokka:Yhdysvaltain jalkapallosarjat
Sirikan Charoensiri

Sirikan ”June” Charoensiri (s. 1986) on thaimaalainen asianajaja ja ihmisoikeusaktivisti, joka oli vuoden 2014 vallankaappauksen jälkeen perustamassa Thai Lawyers for Human Rights -järjestöä. Hän on puolustanut oikeudessa henkilöitä, joita on syytetty poliittisten syiden perusteella, ja hän on itse joutunut monien syytteiden kohteeksi. == Nuoruus ja opiskelu == Charoensirin isä piti pientä lakitoimistoa Thaimaan itäosien Yasothonin provinssissa. Sirikan muutti Bangkokiin opiskellakseen Triam Udom Suksan koulussa. Viimeisenä lukiovuotenaan Sirikan päätti opiskella kansainvälistä politiikkaa Chulalongkorn-yliopistossa. Hän vaihtoi kuitenkin Thammasat- yliopiston oikeustieteelliseen oltuaan vapaaehtoisena Thaimaan eteläosissa vuoden 2004 tsunamin avustustöissä. Siellä vanhempaa mokenikansaan kuulunutta kohdeltiin Charoensirin mukaan liian ankarasti radiovarkaudesta. Charoensiri kiinnostui yliopistossa rikosoikeudesta, julkisoikeudesta ja ihmisoikeuksista. Hän oli opiskeluaikanaan työharjoittelussa International Commission of Juristsilla (ICJ) ja pystyi matkustamaan ulkomaalaisten oikeustieteen asiantuntijoiden kanssa tutkimaan Thaimaan eteläosien ihmisoikeusrikkomuksia. Charoensiri sai vuonna 2012 stipendin opiskellakseen kansainvälistä ihmisoikeusoikeutta Essexin yliopistossa. == Ura ihmisoikeusasianajajana == Charoensiri ei suorittanut maisteriopintojaan loppuun, vaan hän palasi Thaimaahan työskentelemään ICJ-järjestön kanssa. Hän toimi kansallisena oikeustieteellisenä neuvonantajana ja kirjoitti muun muassa raportteja Thaimaassa tapahtuneista katoamisista ja ihmisoikeusrikoksista. Charoensiri oli yksi yli kymmenestä asianajajasta, jotka perustivat vuoden 2014 vallankaappauksen jälkeen Thai Lawyers for Human Rights -järjestön, joka tarjoaa pro bono -palveluita puolustamaan henkilöitä, joiden ihmisoikeuksia on rikottu tai jotka on pidätetty poliittisten syiden takia. Järjestö perusti ensin ”kuuman linjan” pieneen toimistoon, mutta se on laajentunut kansainvälisen tuen ansiosta. Charoensiri edusti ensimmäisessä oikeustapauksessaan 14 opiskelija-aktivistia, jotka järjestivät kesäkuussa 2016 rauhallisen mielenosoituksen demokratian ja sotilashallinnon loppumisen puolesta. Charoensiri on joutunut poliisin ja oikeuslaitoksen silmätikuksi. Hän ei antanut viranomaisten tehdä hänen autoonsa etsintää ja teki virallisen valituksen poliisista vallan väärinkäytöstä. Charoensiri sai pian itse kaksi syytettä. Hän sai uusia syytteitä myöhemmin saman vuoden aikana, ja hänen väitetään lietsoneen kapinaa ja kiertäneen juntan kieltoa poliittisista kokoontumisista. == Lähteet == == Aiheesta muualla == Luokka:Thaimaalaiset henkilöt Luokka:Asianajajat Luokka:Ihmisoikeusaktivistit Luokka:Vuonna 1986 syntyneet Luokka:Elävät henkilöt
William Forsman

William Vindician Forsman (4. helmikuuta 1844 Hämeenlinna – 10. kesäkuuta 1914 Helsinki) oli suomalainen insinööri ja Helsingin teollisuuskoulun rehtori.Ylioppilasmatrikkeli 1853–1899 : William Vindician Forsman ==Henkilöhistoria== Forsmanin vanhemmat olivat filosofian ja teologian tohtori, kirkkoherra, lääninrovasti Carl Rudolf Forsman ja Sofia Charlotta Björnberg. Hän pääsi ylioppilaaksi Vaasan kymnaasista 1863 ja suoritti insinööritutkinnon Heidelbergin polyteknillisessä opistossa Saksassa 1867. Forsman oli rautatiehallituksen koneosastolla suunnittelijana 1877–1887 ja sitten Helsingin teollisuuskoulun ruotsinkielisen osaston mekaanisen teollisuuden lehtorina ja oppilaitoksen rehtorina vuodesta 1887 alkaen. William Forsman oli naimisissa 1873–1884 Helena Wilskmanin (k. 1884) kanssa ja vuodesta 1885 Sofia Josefina Stenforsin kanssa. Kirkkoherra, valtiopäivämies Ivar Rudolf Forsman oli hänen veljensä.Ylioppilasmatrikkeli 1853–1899: Ivar Rudolf Forsman (Viitattu 30.10.2020) == Teoksia == * Projektioniopin alkeet käsityöläis- ja alhaisempia teollisuuskouluja varten. Holm, Helsinki 1885 * Höyrykoneoppi : lyhyesti käsitelty opetusta varten Suomen teollisuuskouluissa. Otava 1898, 2. laaj. ja korj. painos Otava 1908 * Höyrykoneoppi opetusta varten Suomen teollisuuskouluissa. Otava 1902 * Höyrykoneoppi : alempia koneenkäyttäjä- sekä lämmittäjakursseja varten. Otava 1909 * Helsingin teollisuuskoulun 20-vuotis kertomus : lukuvuodet 1886-1906 ynnä tilastollisia tauluja sekä koulun vuosikertomus lukuvuodelta 1906-1907. Helsinki 1909 == Lähteet == Luokka:Suomalaiset insinöörit Luokka:Suomen koulujen rehtorit‎ Luokka:Vuonna 1844 syntyneet Luokka:Vuonna 1914 kuolleet
Tisha Venturini

Tisha Lea Venturini (s. 3. maaliskuuta 1973 Modesto, Kalifornia, Yhdysvallat) on yhdysvaltalainen uransa päättänyt jalkapalloilija, joka pelasi keskikenttäpelaajana. Hän saavutti kesäolympialaisista 1996 naisten jalkapallon olympiakultaa Yhdysvaltain joukkueessa. == Lähteet == Luokka:Yhdysvaltalaiset jalkapalloilijat Luokka:Elävät henkilöt Luokka:Vuonna 1973 syntyneet Luokka:Yhdysvaltalaiset olympiavoittajat
Sif Atladóttir

Sif Atladóttir (s. 15. heinäkuuta 1985 Düsseldorf, Länsi-Saksa) on islantilainen jalkapalloilija, pelipaikaltaan puolustaja. Hän on pelannut vuodesta 2011 lähtien Damallsvenskan-seura Kristianstadsin paidassa. Sif on pelannut Islannin naisten jalkapallomaajoukkueessa 88 ottelua vuodesta 2007 lähtien. == Muuta == Hänen isänsä Atli Eðvaldsson on toiminut Islannin jalkapallomaajoukkueessa pelaajana sekä valmentajana. Sif on syntynyt Düsseldorfissa siksi, että hänen isänsä pelasi samaan aikaan Fortuna Düsseldorfissa. Hänen setänsä Jóhannes Eðvaldsson on myös pelannut jalkapalloa ammattilaistasolla. == Lähteet == Luokka:Islantilaiset jalkapalloilijat Luokka:Vuonna 1985 syntyneet Luokka:Elävät henkilöt
Rabia Basralainen

Rābiʿa al-ʿAdawiyya al-Qaysiyya (; s. vuosien 714 ja 718 välillä Basra – k. 801 Basra) oli islamilainen mystikko ja pyhimys, jota pidetään yhtenä ensimmäisistä suufilaisista. Rabia syntyi nykyisen Irakin alueella Basrassa, jonka vuoksi häntä kutsutaan Rabia Basralaiseksi. Hän syntyi perheensä neljäntenä lapsena, jonka vuoksi hän sai nimen Rabi'a, neljäs. == Elämä == Rabia syntyi Qais-heimoon kuuluvaan perheeseen, joka oli hyvin köyhä. Rabian isän kuoltua nälänhätä koetteli hänen kotiseutuaan, jonka myötä Rabia joutui eroon perheestään. Tämän jälkeen hän matkusti karavaanissa, joka ryöstettiin. Ryöstön yhteydessä Rabia kaapattiin ja myytiin orjaksi. Eräänä yönä Rabian isäntä näki orjansa rukoilemassa valo ympärillään. Hän vaikuttui rukouksesta ja päätti vapauttaa Rabian orjuudesta. Rabia vetäytyi rukoilemaan yksinään aavikolle ja ryhtyi askeetikoksi. Hän sai ajan mittaan suuren joukon seuraajia. Rabian elämästä tiedetään vain vähän, eikä hän jättänyt jälkeensä yhtään kirjallista tuotosta. Faridaddin Attar on aiempiin lähteisiin perustuen dokumentoinut Rabian varhaista elämää. == Lähteet == Luokka:Islamilaiset mystikot Luokka:Islamilaiset filosofit Luokka:Pyhimykset Luokka:710-luvulla syntyneet Luokka:Vuonna 801 kuolleet
Jason Jones

Jason Jones voi tarkoittaa seuraavia henkilöitä: * Jason Jones (s. 1986), amerikkalaisen jalkapallon pelaaja * Jason Jones (s. 1978), yhdysvaltalainen muusikko * Jason Jones (s. 1973), kanadalainen näyttelijä * Jason Jones (s. 1971), yhdysvaltalainen ohjelmoija Luokka:Täsmennyssivut
Bertha Relander

Bertha Relander o.s. Wüger (14. helmikuuta 1866 Oulu – 1942) oli suomalainen musiikinopettaja.Aikalaiskirja 1920 s. 376. Helsinki: Otava 1920. Relanderin vanhemmat olivat kauppias Petter Vilhelm Wüger ja Henriette Fredrika Charlotte Krook. Hänen puolisonsa oli vuodesta 1891 seminaarinjohtaja Oskar Relander. Relander valmistui tyttökoulusta 1882, Helsingin musiikkiopistosta ja sen jatkoluokalta 1888. Sen jälkeen hän harjoitti opintoja Berliinissä professori Ch. Klinthworthin oppilaana. Relander toimi Helsingin musiikkiopiston opettajana 1886, Sortavalan seminaarissa soiton ja maantiedon opettajana 1888–1891, Sisälähetysseuran lukkari- ja urkurikoulussa Sortavalassa soiton, säveltapailun ja teorian opettajana vuodesta 1913 ja Sortavalan tyttökoulussa opettajana vuodesta 1916. Hän johti useita laulukuoroja. ==Julkaisut== * Sekaäänisiä lauluja = Sånger för blandad kör. Koonnut Bertha Relander. Otava, 1894. * Opi laulamaan: laulukirja oppikouluja varten. Toim. Maija Hellqvist(-Väänänen), Inkeri Keravuori, Bertha Relander. Otava, 1938. Uusin painos: 8.p. Otava, 1962. == Lähteet == Luokka:Suomalaiset opettajat Luokka:Vuonna 1866 syntyneet Luokka:Vuonna 1942 kuolleet
Michelle Lujan Grisham

Michelle Lujan Grisham (s. 24. lokakuuta 1959 Los Alamos, New Mexico) on yhdysvaltalainen poliitikko demokraattisesta puolueesta. Hän on toiminut vuoden 2019 alusta New Mexicon kuvernöörinä. == Tausta ja yksityiselämä == Lujan Grishamin setä Manuel Lujan Jr. toimi Yhdysvaltain sisäministerinä vuosina 1989–1993, George H. W. Bushin presidenttikaudella. Ennen ministeriaikaansa hän oli Yhdysvaltain edustajainhuoneen jäsen samasta vaalipiiristä kuin Lujan Grishamkin myöhemmin. Lujan Grishamin perhe on asunut New Mexicon alueella 12 sukupolven ajan. Lujan Grisham on koulutukseltaan juristi. Hän suoritti Juris Doctor -tutkinnon New Mexicon yliopistossa vuonna 1987. Vuonna 1991 hän aloitti New Mexicon ikääntymisviraston () johtajana. Michelle Lujan Grisham oli naimisissa Gregory Grishamin kanssa 1980-luvun alusta tämän kuolemaan saakka. Gregory Grisham kuoli elokuussa 2004 aivoaneurysmaan. Pari sai kaksi lasta. Lapsenlapsia hänellä on kolme. Vuonna 2012 Lujan Grisham alkoi seurustella Albuquerquessa asuvan pienyrittäjä Manuel Cordovan kanssa. Pari meni naimisiin 21. toukokuussa 2022, ja heidät vihki Yhdysvaltain varapresidentti Kamala Harris Washingtonissa. == Poliittinen ura == Vuonna 2002 Lujan Grisham nimitettiin New Mexicon ikääntymis- ja pitkäaikaispalveluministeriksi (). Kaksi vuotta myöhemmin hän siirtyi osavaltion terveysministeriksi, jona toimi vuoteen 2007. Lujan Grisham pyrki Yhdysvaltain edustajainhuoneen jäseneksi New Mexicon 1. vaalipiiristä ensimmäisen kerran vuonna 2008, mutta jäi demokraattien esivaalissa kolmanneksi Martin Heinrichin ja Rebecca Vigil-Gironin jälkeen. Vuonna 2012 hän pyrki uudelleen, kun vaalipiirin edustajana toista kautta toiminut Heinrich asettui ehdolle Yhdysvaltain senaattiin. Lujan Grisham pääsi demokraattien ehdokkaaksi ja voitti marraskuun 2012 vaaleissa republikaanien ehdokkaan Janice Arnold-Jonesin prosentein 59,1–40,1. Ennen valintaansa edustajainhuoneeseen hän oli toiminut vuodesta 2010 Bernalillon piirikunnan hallituksen () jäsenenä. Lujan Grisham toimi edustajainhuoneen jäsenenä kolme kaksivuotiskautta, tammikuusta 2013 joulukuuhun 2018. Hän vaikutti tänä aikana kolmessa eri valiokunnassa, budjettivaliokunnassa, maatalousvaliokunnassa ja valvonta- ja uudistusvaliokunnassa. === New Mexicon kuvernöörinä === Vuonna 2018 hän pyrki ja tuli valituksi New Mexicon kuvernööriksi. Hän sai ensin yli 66 prosenttia äänistä demokraattien kesäkuun esivaalissa ja myöhemmin 57,2 äänistä marraskuun kuvernöörinvaalissa, vastaehdokkaanaan edustajainhuoneen republikaanijäsen Steve Pearce. Lujan Grisham valittiin toiselle kaudelle vuonna 2022. Hänen vastaehdokkaansa oli republikaanien Mark Ronchetti, jonka Lujan Grisham voitti saatuaan 52 % äänistä. Syyskuussa 2019 Lujan Grisham ilmoitti, että aikoo poistaa lukukausimaksut New Mexicon julkisissa yliopistoissa opiskelevilta osavaltion asukkailta. Tämä toteutettiin vuonna 2022. == Lähteet == === Viitteet === == Aiheesta muualla == Luokka:New Mexicon kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1959 syntyneet Luokka:Elävät henkilöt
Clara Klabunde

Clara Klabunde (30. joulukuuta 1906 Hampuri – 7. heinäkuuta 1994 Hampuri) oli saksalainen asianajaja. Vuonna 1953 hän liittyi Hampurin perustuslakituomioistuimeen. Klabunde tunnetaan ensimmäisenä saksalaisena Tuomioistuimen presidenttinä. == Lähteet == Luokka:Saksalaiset asianajajat Luokka:Vuonna 1906 syntyneet Luokka:Vuonna 1994 kuolleet
Santiago Abascal

Santiago Abascal Conde (s. 14. huhtikuuta 1976 Bilbao) on espanjalainen poliitikko. Abascal on Voxin puheenjohtaja vuodesta 2014 alkaen. elplural.com. 6.12.2018 Viitattu 21.4.2019 Abascal vietti lapsuutensa ja nuoruutensa Amurrion kunnassa Álavassa. Perhe oli baskien vapautusjärjestö ETAn uhkauksien kohde. Hänen isoisänsä Manuel Abascal Pardo oli francolainen kaupunginjohtaja ja francolaisen liikkeen paikallisjohtaja 1963–1979. Manuel Abascal Pardo perusti tekstiiliyrityksen, joka elättää sukua edelleen. Hänen isänsä Santiago Abascal Escuza (1949–2017) valittiin vuoden 1979 kunnallisvaaleissa Alianza Popularin edustajana Amurrion valtuustoon, jossa oli vahva nationalistinen enemmistö. Santiago Abascal Escuza oli lyhyen aikaa kongressin jäsen Kansanpuolueen edustajana ja oli Voxin ehdokkaana vuoden 2016 edustajainhuonevaaleissa. elmundo.com. 14.10.2018. Viitattu 21.4.2019 huffingtonpost.com. 4.12.2018. Viitattu 21.4.2019 Abascal opiskeli oman ilmoituksen mukaan sosiologiaa Deuston yliopistossa ja valmistui vuonna 2003. Abascal oli Laudion kunnanvaltuuston jäsen 1999–2007 ja Baskimaan parlamentin jäsen 2004–2009. santiagoabascal.es. Viitattu 21.4.2019 Abascal liittyi Kansanpuolueeseen vuonna 1994 ja erosi puolueesta marraskuussa 2013. Hän rekisteröi Vox-puolueen joulukuussa 2013. El Plural on verrannut Abascalia falangistipuolueen perustajaan José Antonio Primo de Riveraan. Abascal on Salvinin, Le Penin ja Orbánin kannattaja, mutta on kieltänyt olevansa francolainen, rasisti tai fasisti. == Lähteet == == Aiheesta muualla == Luokka:Vuonna 1976 syntyneet Luokka:Espanjalaiset poliitikot Luokka:Espanjan puolueiden puheenjohtajat Luokka:Elävät henkilöt
Power Jets

pienoiskuva|vasen|Power Jets W.1 -suihkumoottori Lontoon tiedemuseossa. Power Jets oli brittiläinen lentokonemoottorien kehittäjä, jonka Frank Whittle perusti vuonna 1935 tarkoituksena kehittää Whittlen patentoimaa turbojettimoottoria. Yritys sai valmiiksi ensimmäisen suihkumoottorinsa nimeltä Whittle Unit (WU), jota käytettiin onnistuneesti 12. huhtikuuta 1937. Samana vuonna Hans von Ohain esitteli myös suihkumoottoria. Ensimmäinen lento yhtiön moottorilla (W.1X) oli Gloster-Whittle E. 28/39 -koneella 7. huhtikuuta 1941. Yhdysvaltalainen XP-59A -projekti aloitettiin tämän jälkeen ja sekä W.1X moottori ja W.2B tuotantomoottorin suunnitelmat toimitettiin General Electricille lokakuussa 1941. Brittiläisen ilmailuministeriön päätöksellä Gloster Meteoriin tulevan moottorin valmistaja oli Rover, joka jäi aikataulusta jälkeen. Rover yritti yksinkertaistaa ratkaisua ja lisätä ilmavirtaa, mutta ratkaisu vaati merkittäviä eroavaisuuksia Whittlen suunnitelmaan. Moottorin tuotanto siirrettiin Rolls-Roycelle, jonka kanssa Whittlen ryhmä kehitti W.2b -moottorin (Rolls-Royce Welland). Tammikuussa 1944 yritys kansallistettiin yhdistettiin vuonna 1946 Royal Aircraft Establishmentin kaasuturbiiniosaston kanssa National Gas Turbine Establishmentiksi. == Lähteet == Luokka:Lentokonemoottorivalmistajat Luokka:Entiset brittiläiset yritykset
Hólmfrídur Magnúsdóttir

Hólmfrídur "Frida" Magnúsdóttir (s. 20. syyskuuta 1984 Reykjavik, Islanti) on islantilainen jalkapalloilija, pelipaikaltaan hyökkääjä. Hän pelaa nykyisin Knattspyrnufélag Reykjavíkur-seuran naisten jalkapallojaostossa. Philadelphia Independence varasi hänet viidentenä Women’s Professional Soccerin vuotuisessa varaustilaisuudessa 2009. == Lähteet == Luokka:Islantilaiset jalkapalloilijat Luokka:Vuonna 1984 syntyneet Luokka:Elävät henkilöt
Pelidnota kirbyi

Pelidnota kirbyi on lehtisarvisten (Scarabaeidae) heimoon kuuluva kovakuoriaislaji. George Robert Gray kuvaili lajin tieteelle vuonna 1832. == Alalajit == Sille luetaan kaksi alalajia: Pelidnota kirbyi misionesensis ja Pelidnota kirbyi kirbyi. == Ulkonäkö ja koko == P. kirbyi voi kasvaa parhaimmillaan 25 millimetrin mittaiseksi. Sen kuori on vihreä, hieman kellertävä ja hyvin kiiltävä. == Levinneisyys == Lajia tavataan Brasiliasta, Argentiinasta sekä Paraguaysta. Luokka:Lehtisarviset
Hrafnhildur Hauksdóttir

Hrafnhildur Hauksdóttir (s. 4. syyskuuta 1996 Islanti) on islantilainen jalkapalloilija, pelipaikaltaan puolustaja. Hän pelaa nykyisin islantilaisessa Valur-seurassa. == Lähteet == Luokka:Islantilaiset jalkapalloilijat Luokka:Vuonna 1996 syntyneet Luokka:Elävät henkilöt
Amikasiini

Amikasiini (C22H43N5O13) on aminoglykosideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina useiden bakteeri-infektioiden hoitamiseen. Amikasiini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Amikasiini on optisesti aktiivista ja sen kiertokyky vesiliuoksessa on +99. Yhdisteen antibioottiset ominaisuudet perustuvat siihen, että se sitoutuu bakteerien ribosomien 30S-alayksikköön ja estää proteiinisynteesin. Grampositiivisista bakteereista amikasiini tehoaa stafylokokkeihin ja Nocardia-suvun lajeihin. Vaikutuskirjo gramnegatiivisia bakteereja vastaan on laajempi ja aine tehoaa esimerkiksi enterobakteereihin kuten kolibakteeriin ja Klebsiella-suvun lajeihin ja myös Pseudomonas aeruginosaan. Amikasiini annostellaan ruiskeena suoneen tai lihakseen. Amikasiinia käytetään muun muassa vaikeissa virtsatietulehduksissa, keuhkokuumeen hoitoon, munuaistulehdusten hoitoon ja verenmyrkytystapauksissa.Donald McGregor: Aminoglycosides, Kirk-Othmer Encyclopedia of Chemical Technology, John Wiley & Sons, New York, 2000.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Amikasiinia voidaan käyttää hevosten vaikeiden bakteeri-infektioiden hoitamiseen. ==Haittavaikutukset== Tyypillisimpiä amikasiinin aiheuttamia haittavaikutuksia ovat huonovointisuus, pääkipu ja oksentelu. Aminoglykosideille tavanmukaisesti amikasiini on ototoksista eli se vaurioittaa korvan karvasoluja ja tämä voi johtaa kuulon alenemiseen ja jopa kuuroutumiseen. Amikasiini on myös myrkyllistä munuaisille. ==Valmistus== Amikasiini on puolisynteettinen yhdiste. Sen synteesin ensimmäisessä vaiheessa kanamysiini reagoi N-(bentsyylioksikarbonyyli)meripihkaimidin kanssa. Tämä välituote reagoi N-bentsyylioksikarbonyyliaminohydroksibutaanihapon kanssa. : ==Lähteet== Luokka:Aminoglykosidit Luokka:WHO:n tärkeimmät lääkkeet
Eddie Floyd

Edward Lee Floyd (s. 25. kesäkuuta 1937 Montgomery, Alabama, Yhdysvallat) on yhdysvaltalainen rhythm and bluesin ja soulin laulaja ja -lauluntekijä. Hän teki yhden Memphis soulia määrittelevistä hiteistä kappaleellaan ”Knock on Wood”, joka sijoittui musiikkilistojen kärkeen. ==Diskografia== ===Albumit=== * Knock on Wood (Stax, 1967) * Looking Back (Ember, 1968) * Never Found a Girl (Stax, 1969) * Rare Stamps (Stax, 1969) * You’ve Got to Have Eddie (Stax, 1969) * California Girl (Stax, 1970) * Down to Earth (Stax, 1971) * Baby Lay Your Head Down (Stax, 1973) * Soul Street (Stax, 1974) * Experience (Malaco, 1978) * Flashback (Ichiban, 1988) * Red, White & Blues (The Blues Brothers Band) (Turnstyle, 1992) * Gotta Make a Comeback (Plane, 1999) * To the Bone (Rock House, 2002) * Eddie Loves You So (Stax, 2008) * At Christmas Time (Stax, 2012) * Down by the Sea (Stax, 2013) ==Lähteet== Luokka:Afroamerikkalaiset Luokka:Vuonna 1937 syntyneet Luokka:Yhdysvaltalaiset lauluntekijät Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Elävät henkilöt
Luonnonvarojen kirous

Luonnonvarojen kirous (resurssien kirous, resurssikiro, resurssiloukku) kuvaa sitä että mailla, joilla on runsaasti luonnonvaroja (kuten fossiilisia polttoaineita ja tiettyjä mineraaleja), on yleensä heikompi talouskasvu, vähemmän demokratiaa ja huonompia kehitystuloksia kuin muilla mailla. Näistä haittavaikutuksista ja niiden poikkeuksista on monia teorioita. Monet tutkimukset ovat osoittaneet runsaiden luonnonvarojen olevan yhteydessä heikkoon talouskasvuun. Meta-analyysi vuodelta 2014 vahvistaa öljyrikkauksien negatiivisen vaikutuksen demokratisoitumiseen. Luonnonvarojen myynnistä saadut varat nostavat valtion valuutan arvoa ja kiihdyttävät kotimaista inflaatiota. Se taas heikentää muiden vientisektoreiden kilpailukykyä.Kristiina Karjanlahti: Tasapainoilua resurssiloukun reunalla, kepa, 9.9.2008 ==Selityksiä== Jeff Herbstin mukaan luonnonvaravienti lisää autoritarismia siksi, että se kasvattaa keskushallinnon osuutta vientituloista ja näin ylläpitää hallituksia, jotka olisivat muuten kaatuneet. Poliittinen kilpailu vähenee ja vallasta luopumisen hinta kasvaa.Resources for Sale: Corruption, Democracy and the Natural Resource Curse, Richard Damania and Erwin Bulte, Center for International Economic Studies, Discussion Paper No. 0320, sivu 4 Useimmiten kehitysmaissa kaivosten työllistämisvaikutus, paikallinen jalostusarvo ja muut linkit paikalliseen talouteen ovat lähes olemattomat. Valtion hyöty kaivoksista ja luonnonvaroistaan onkin lähinnä sen saama tuotto niiden myynnistä. Valtion viennin ja tulojen riippuvuus muutamasta luonnonvarasta taas altistaa ne raaka-aineiden rajujen hintavaihteluiden aiheuttamille kriiseille. Resurssiloukku on yksi kuudesta kehitysloukusta. Taloustieteilijä Paul Collierin mukaan suurin osa luonnonvaroiltaan vauraista ja hallinnon rakenteiltaan heikoista maista on jumissa resurssiloukussa. == Katso myös == * Banaanivaltio * Öljyvaltio * Kehitysmaa * Rent seeking * Lahjonta * Julkisen valinnan teoria ==Viitteet== Luokka:Kansainvälinen talous Luokka:Luonnonvarat Luokka:Politiikan käsitteet Luokka:Kehitysyhteistyö
Liisa Halonen

Liisa Halonen on voi tarkoittaa muun muassa seuraavia henkilöitä: * Liisa Halonen (s. 1953), suomalainen näyttelijä * Liisa Halonen (s. 1951), suomalainen tekniikan tohtori ja Aalto-yliopiston valaistustekniikan professori.
Morecambenlahti

Morecambenlahti sijaitsee Luoteis-Englannissa Irlanninmeren itäosassa, Englannin järviseudusta etelään. Sen alueella on 310 neliökilometriä liejun ja hiekan peittämää vuorovesialankoa – enemmän kuin missään muualla Isossa- Britanniassa. Lahden maine vaarallisena vesialueena johtuu petollisista juoksuhiekoista ja arvaamattomasta nousuvedestä, jonka sanotaan liikkuvan laukkaavan hevosen nopeudella. == Maantiede ja luonto == Merkittävä osa Englannin järviseudun vesistöistä laskee Morecambenlahteen. Suurimpia jokia ovat Leven, Kent, Keer, Lune ja Wyre, joiden estuaarien ympärille on muodostunut lahden alueelle työntyviä niemiä. Lahden ympäristöstä on kuivatettu paljon marskimaata pelloiksi. Morecamben ja Heyshamin rantalomakohteet sijaitsevat lahden itärannalla Lancashiren puolella. Vastakkaisella rannalla, Cumbrian puolella on Furnessin niemimaa, jonka kärjessä sijaitsee Barrow-in-Furnessin satamakaupunki. Lahteen kuuluu seitsemän suurta saarta, joista jokainen sijaitsee Furnessin rannikolla. Walney on muita saaria huomattavasti suurempi; lahti päättyy lounaassa sen eteläkärkeen. Sheep, Piel, Chapel ja Foulney sijaitsevat vuorovesivyöhykkeellä, joten ne ovat saavutettavissa jalan laskuveden aikaan – juoksuhiekan ja nopean vuoroveden vuoksi ylityksessä tulee noudattaa äärimmäistä varovaisuutta. Roa on yhdistetty mantereeseen pengertietä pitkin ja Barrow’sta on tehty osa Barrow-in-Furnessin satama-aluetta. Morecambenlahdella on monipuolinen linnusto ja arvokkaita merellisiä elinympäristöjä. Lahden pohjassa elää runsaasti sydänsimpukoita, joita paikalliset ovat kalastaneet useiden sukupolvien ajan. == Historia == Historioitsija John Whitaker antoi lahdelle sen nykyisen nimen vuonna 1771. Hän uskoi, että kreikkalainen maantieteilijä Klaudios Ptolemaios oli viitannut kirjoituksissaan lahteen Morikámbēn vuorovesialankona. Lahdella on toiminut satojen vuosien ajan Englannin hovin nimittämiä oppaita, jotka opastavat kulkijat turvallisesti lahden poikki laskuveden aikaan. Koska lahden ylittäminen on vaarallista ja Järviseudun maasto on vaikeakulkuista, Furnessin niemimaa oli pitkään eristyksissä mantereesta ja sinne pääsi vain veneellä tai ylittämällä lahden jalkaisin. Vuonna 1857 lahden ympäri rakennettiin Furness Railway, joka ylittää jokien estuaarit siltoja pitkin. Myös Lontoosta Glasgow’iin johtava West Coast Main Line kulkee lyhyen matkaa lahden rannalla. Vuonna 1974 Morecambenlahdelta löydettiin Ison-Britannian toiseksi suurin maakaasuesiintymä, jonka kooksi arvioitiin liki 200 kuutiokilometriä. Parhaimpina vuosina kaasuntuotannolla katettiin jopa 15 prosenttia Britannian kaasuntarpeesta, mutta tuotanto on jo ohittanut huippupisteensä ja kääntynyt laskuun. == Lähteet == == Aiheesta muualla == Luokka:Atlantin valtameren lahdet Luokka:Englannin merialueet Luokka:Cumbrian maantiede Luokka:Lancashiren maantiede
Venttiilinohjain

Venttiilinohjain on venttiilikoneiston osa, jonka sisällä lautasventtiilin varsi liikkuu. Venttiilinohjain on tavallisesti työstetty yhdestä metallikappaleesta, ja käytetty metalli on pehmeämpää kuin venttiilinvarsi, joka on tavallisesti ruostumatonta terästä. Venttiilinohjaimia valmistetaan tavallisesti valuraudasta ja pronssista. Venttiilinohjaimen voitelu perustuu voiteluöljyn roiskumiseen venttiilikoneistossa. Venttiilin tiiviste päästää voiteluöljyä hallitusti venttiilinvartta pitkin venttiilinohjaimen ja venttiilinvarren väliin, ja näin venttiilinvarren ja venttiilinohjaimen välinen kitka pysyy pienenä ja kuluminen on hidasta. == Lähteet == * * * * ===Viitteet=== Luokka:Polttomoottorit
Invisible Heroes

Invisible Heroes on suomalais-chileläinen historiallinen draamasarja, joka sai ensiesityksensä huhtikuussa 2019. Tositapahtumiin perustuva sarja kertoo kahdesta suomalaisdiplomaatista, jotka pelastavat tuhansien ihmisten hengen Chilessä vuoden 1973 sotilasvallankaappauksen aikaan. Invisible Heroes (suom. 'Näkymättömät sankarit') sai ensiesityksensä Suomessa 21. huhtikuuta 2019 alkaen Yle TV1:llä ja Yle Areenassa. Chilessä sarjaa esittää Chilevision TV. Sarjan ohjauksesta vastaavat Mika Kurvinen ja Alicia Scherson. Käsikirjoittajina toimivat Tarja Kylmä ja Manuela Infante. Sarja pohjautuu löyhästi Heikki Hiilamon kirjaan Kuoleman listat. ==Juoni== Suomen ulkoministeriön virkamiehet Tapani Brotherus (Pelle Heikkilä) ja Ilkka Jaamala (Ilkka Villi) lähetetään vuonna 1973 Chileen solmimaan kauppasopimusta. Samaan aikaan Chilessä alkaa kuitenkin sotilasvallankaappaus. Brotherus ja Jaamala sekä Brotheruksen vaimo Lysa Brotherus (Sophia Heikkilä) taistelevat pelastaakseen sotilasjuntan vainoamia ihmisiä. ==Näyttelijät== ==Tuotanto== Sarjaa kuvattiin Chilessä kesällä 2018. Sarjassa puhutaan eniten suomea ja espanjaa, mutta myös ruotsia, saksaa ja englantia. Musiikissa keskeinen osa on sotilasvallankaappauksessa ammutun Víctor Jaran laululla ”Manifiesto”, jota kuullaan lopputekstien aikana Eva Louhivuoren esittämänäJaksojen lopputekstit, Yle Areena.. ==Vastaanotto== Invisible Heroes sai erittäin hyvän vastaanoton kriitikoilta. Helsingin Sanomien Veli-Pekka Leppäsen mielestä sarja on taitava ja ajankuvaltaan vankka draamasarja. Hän kehuu myös Pelle Heikkilän ja Ilkka Villin roolisuorituksia. Seura-lehdessä Pertti Avola kirjoittaa, että sarjassa yhdistyvät saumattomasti poliittinen draama ja jännitystarina. Keskipohjanmaan Hannu Björkbackan mukaan Invisible Heroes ”onnistuu hienosti ilman yhteistuotannoille tyypillisiä kompromisseja” ja antaa sarjalle neljä tähteä viidestä. ”Santiago de Chilen kadut ja kujat ovat elähdyttävä kiihkeiden kohtaloiden näyttämö”, Björkbacka kuvailee. ==Palkinnot== * Prix Europa ==Lähteet== ==Aiheesta muualla== *Sarja Yle Areenassa Luokka:2010-luvun suomalaiset draamasarjat Luokka:Tositapahtumiin perustuvat elokuvat
In the Woods

In the Woods on ranskalais-suomalaisen popduon Eva & Manun vuonna 2019 julkaistu EP. EP on kirjoitettu, äänitetty ja tuotettu raaseporilaisella mökillä. == Kappaleet == == Lähteet == Luokka:Vuoden 2019 EP:t Luokka:Suomalaiset popalbumit
Nike Lorenz

Nike Lorenz (s. 12. maaliskuuta 1997 Berliini) on saksalainen maahockeypelaaja. Hän on pelannut Saksan naisten maajoukkueessa 90 maaottelua ja tehnyt niissä 19 maalia. Sisähockeyssa hän on pelannut kahdeksan maaottelua ja tehnyt niissä viisi maalia. Lorenz pelasi ensimmäisen naisten maaottelunsa syyskuussa 2014. Hän oli mukana vuoden 2014 Champions Trophyssa, jossa Saksa sijoittui seitsemänneksi. Rion olympialaisissa 2016 hän saavutti pronssia. Vuoden 2017 Euroopan-mestaruuskilpailuissa tuloksena oli neljäs sija ja samana vuonna maailmanliigan lopputurnauksessa kuudes sija. Vuonna 2018 hän voitti sisähockeyn maailmanmestaruuden. Maahockeyn maailmanmestaruuskilpailuissa hän kuului viidenneksi sijoittuneeseen joukkueeseen. Lorenz edustaa seuratasolla Mannheimer HC:ta. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1997 syntyneet Luokka:Elävät henkilöt
Selin Oruz

Selin Oruz (s. 5. helmikuuta 1997 Krefeld) on saksalainen maahockeypelaaja. Hän on pelannut Saksan naisten maajoukkueessa 76 maaottelua ja tehnyt niissä yhden maalin. Oruz pelasi ensimmäisen naisten maaottelunsa maaliskuussa 2013. Hän saavutti pronssia vuoden 2015 Euroopan-mestaruuskilpailuissa ja Rion olympialaisissa 2016. Vuoden 2017 Euroopan-mestaruuskilpailuissa tuloksena oli neljäs sija ja samana vuonna maailmanliigan lopputurnauksessa kuudes sija. Maahockeyn maailmanmestaruuskilpailuissa hän kuului viidenneksi sijoittuneeseen joukkueeseen. Oruz edustaa seuratasolla Düsseldorfer HC:ta. Selin Oruzin veli Timur Oruz on myös maahockeyn olympiamitalisti. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1997 syntyneet Luokka:Elävät henkilöt
Anne Schröder

Anne Schröder (s. 11. syyskuuta 1994 Düsseldorf) on saksalainen maahockeypelaaja. Hän on pelannut Saksan naisten maajoukkueessa 121 maaottelua ja tehnyt niissä kahdeksan maalia. Sisähockeyssa hän on pelannut 21 maaottelua ja tehnyt niissä 11 maalia. Schröder pelasi ensimmäisen naisten maaottelunsa maaliskuussa 2013. Hän oli vuonna 2014 mukana maailmanmestaruuskilpailuissa, joissa Saksa sijoittui kahdeksanneksi, ja Champions Trophyssa, jossa Saksan sijoitus oli seitsemäs. Hän saavutti pronssia vuoden 2015 Euroopan- mestaruuskilpailuissa, ja myös saman vuoden maailmanliigan lopputurnauksessa joukkue päätyi kolmanneksi. Rion olympialaisissa 2016 Schröder saavutti pronssia. Vuoden 2017 Euroopan-mestaruuskilpailuissa tuloksena oli neljäs sija ja samana vuonna maailmanliigan lopputurnauksessa kuudes sija. Maailmanmestaruuskilpailuissa 2018 hän kuului viidenneksi sijoittuneeseen joukkueeseen. Sisähockeyssa Schröder on saavuttanut EM-hopeaa 2014 ja MM- hopeaa 2015 sekä voittanut EM-kultaa 2018. Schröder edustaa seuratasolla Club an der Alsteria. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1994 syntyneet Luokka:Elävät henkilöt
Ana María Romero de Campero

Ana María Romero de Campero (29. kesäkuuta 1941 – 26. lokakuuta 2010) oli bolivialainen toimittaja ja poliitikko, joka oli kuollessaan Bolivian senaatin eli Bolivian parlamentin ylähuoneen puheenjohtaja (2010). Hän työskenteli myös esimerkiksi Bolivian informaatioministerinä (1979) ja oli maansa ensimmäinen ihmisoikeusasiamies (Defensor del Pueblo (1998–2003)). ==Lähteet== Luokka:Vuonna 1940 syntyneet Luokka:Vuonna 2010 kuolleet Luokka:Bolivialaiset poliitikot Luokka:Parlamentaarikot Luokka:Puhemiehet
Juho Fredrik Ollinen

Juho Fredrik Ollinen (18. heinäkuuta 1868 Noormarkku – 18. toukokuuta 1940 Helsinki) oli suomalainen lyseon lehtori ja oppikirjojen tekijä.Ylioppilasmatrikkeli 1853–1899 : Juho Fredrik Ollinen Ollisen vanhemmat olivat kanttori-urkuri Johan (Juho) Fredrik Ollinen ja Maria Simula. Hän pääsi ylioppilaaksi Porin yksityislyseosta 1887 ja valmistui filosofian kandidaatiksi ja maisteriksi 1890 Helsingin yliopistosta. Ollinen oli Helsingin ruotsalaisen normaalilyseon suomen kielen opettajana ja viimeksi vanhempana lehtorina 1903–1930. Juho Fredrik Ollinen oli naimisissa vuodesta 1893 Selma Ida Blondina Bäckströmin kanssa. == Teoksia == Nimellä J. F. Ollinen: * Ablatiivin käytäntö Ciceron 1 ja 2 kirjan kirjeissä Attikukselle teoksessa Porin klassillinen lysee. Kertomus lukuvuodesta 1892-1893. Pori 1893 * Muinaismuistoja Kuortaneen kihlakunnan eteläisestä puolesta. Suomen muinaismuistoyhdistyksen aikakauskirja 15. Helsinki 1896 * Ordförteckning till uppgifter för översättning från svenska till finska. Söderström, Helsingfors 1904, 2. uppl. 1907 * Uppgifter för öfversättning från svenska till finska för läroverkens högre klasser utgifna : jämte ordförteckning. Söderström, Helsingfors 1904 * Suomenkielinen alkeis- ja lukukirja. Söderström, Helsinki 1906, 3. painos 1911 ja uud.nimellä Suomenkielen alkeis- ja lukukirja, 10. painos WSOY 1938 * Suomenkielen lukukirja. 1 osa. Yrjö Weilin, Helsinki 1907, 2. painos Söderström, Helsinki 1919 * Uppgifter för öfversättning från svenska till finska för läroverkens mellanklasser : ordförteckning. Söderström, Helsingfors 1907 * Finsk form- och ljudlära. Söderström, Helsingfors 1908 * Suomenkielen lukukirja. 2 osa. Yrjö Weilin, Helsinki 1908, 2. painos Söderström, Helsinki 1919 * Lyhyt kurssi Suomen kieliopissa : alkeiskirjan tueksi. Söderström, Helsinki 1911, 3. painos 1923 ja uud. painokset nimellä Lyhyt kurssi suomen kieliopissa ynnä harjoituksia alkeiskirjan tueksi, 5. painos Kirja, Helsinki 1931 * Käännöstehtäviä suomenkielestä ruotsinkieleen oppikoulujen yläluokkia varten ynnä suomenkielen sanajohdon oppi. Söderström, Helsingfors 1919 * Liite suomenkielen alkeis- ja lukukirjaan. Söderström, Helsinki 1920 * Pikkulukukirja : Avsedd för undervisningen i finska i svenska skolor. Söderström, Helsinki 1927, 2. painos WSOY 1936 * Finsk grammatik. Del 1. Kirja, Helsinki 1928, 2. uppl. WSOY 1940 * Suomalaista kirjallisuutta : kaunokirjallisuutta ; kouluja varten valikoinut J. F. Ollinen. Söderström, Helsinki 1928 * Suomalaista kirjallisuutta kouluja varten : kaunokirjallisuutta : sanaluettelo. Kirja, Helsinki 1928 * Finsk grammatik. 2. WSOY 1937 == Lähteet == Luokka:Suomalaiset opettajat Luokka:Vuonna 1868 syntyneet Luokka:Vuonna 1940 kuolleet
Jacqueline Obradors

Jacqueline Danell Obradors (s. 6. lokakuuta 1966 San Fernando Valley, Kalifornia) on yhdysvaltalainen, argentiinalaista sukujuurta oleva näyttelijä. Hänet tunnetaan muiden muassa etsivä Rita Ortizin roolista Steven Bochcon luomasta suositusta poliisisarjasta NYPD Blue. Hän on esiintynyt vierailevana tähtenä lukuisissa muissa TV-sarjoissa. Hänen merkittävimmät elokuvaroolinsa ovat olleet Angelican rooli Ivan Reitmanin elokuvassa Kuusi päivää, seitsemän yötä (1998), josta roolista hän pääsi ehdolle Blockbuster Enterntainment Awardsin saajaksi,https://www.thefamouspeople.com/profiles/jacqueline- obradors-36213.php sekä päärooli elokuvassa Tortilla Soup - elämää kaikilla mausteilla (2001), josta hän oli ALMA-palkintoehdokkaana. Obradorsin viimeisin rooli on etsivä Christine Vegan rooli TV-sarjassa Bosch. Obradors on työskennellyt myös mallina ja hän on poseerannut muiden muassa Playboyssa ja People Magazinessa. ==Lähteet== Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Marianne Moore

Marianne Moore (1887–1972) oli yhdysvaltalainen runoilija ja kirjailija. Hänen runoilleen ovat tyypillisiä hyppelehtivä logiikka, eksentrinen rytmi ja nokkela ironia. Hänen tunnetuimmat runonsa kertovat eläimistä. Itse hän määritteli tavoitteeksi kirjoittaa "mielikuvituspuutarhoista joissa asuu oikeita rupikonnia". Moore opiskeli pääaineenaan biologiaa, ja sen jälkeen kaupallisia aineita, joita hän myös opetti intiaanien koulussa. ensimmäiset runot julkaistiin kirjallisuuslehdissä 1915. Vuonna 1919 hän muutti äitinsä kanssa New Yorkiin. Omien runojen lisäksi hän julkaisi kirjallisuuskritiikkiä sekä Yhdysvalloissa että Englannissa. Ensimmäinen oma kokoelma ilmestyi 1921. ==Suomennettuja runoja== ;LähdeMarianne Moore, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 4.7.2021 * Apina-arvoitus (The Monkey Puzzle), suom. Ville Repo, teoksessa: Tähtien väri: valikoima amerikkalaista runoutta, toim. Ville Repo, WSOY Helsinki 1992 ISBN 951-0-18408-X * Etanalle (To a snail), suom. Henriikka Tavi, julkaisussa: Tuli & Savu: runouslehti 2008; 4 * Fregattipelikaani (The Frigate Pelican), suom. Ville Repo, julkaisussa: Parnasso 1955; nro 8 ja teoksessa: Tähtien väri * Hauta (A Grave), suom. Ville Repo, julkaisussa: Parnasso 1955; nro 8 ja teoksessa: Tähtien väri * Hiljaisuus (Silence), suom. Ville Repo, julkaisussa: Parnasso 1955; nro 8 ja teoksessa: Tähtien väri * Kriitikot ja taiteentuntijat (Critics and Connoisseurs), suom. Henriikka Tavi, julkaisussa: Tuli & Savu: runouslehti 2008; 4 * Mustekala (An Octopus), suom. Ville Repo, teoksessa Tähtien väri * Paperi Nautilus (The paper Nautilus), suom. Henriikka Tavi, julkaisussa: Tuli & Savu: runouslehti 2008; 4 * Runous (Poetry), suom. Ville Repo, julkaisussa: Parnasso 1955; nro 8 ja teoksessa: Tähtien väri * Runous (Poetry), suom. Henriikka Tavi, julkaisussa: Tuli & Savu: runouslehti 2008; 4 == Lähteet == Luokka:Yhdysvaltalaiset runoilijat Luokka:Vuonna 1887 syntyneet Luokka:Vuonna 1972 kuolleet
Tursola (Sahalahti)

Tursola on Kangasalan osa-alue entisen Sahalahden kunnan alueella. Tursola sijaitsee Pakkalanjärven eteläisen osan länsirannalla. Luukinmäki on tiheästi rakennettu Tursolan torppa-alueSahalahden ROYK-alueen rakennetun ympäristön selvitys 2011, sivu 71. == Lähteet == == Aiheesta muualla == * Sahalahden maisemaselvitys ja rakennusinventointi 2006; Kangasala.fi *
Charlotte Stapenhorst

Charlotte Stapenhorst (s. 15. kesäkuuta 1995 Berliini) on saksalainen maahockeypelaaja. Hän on pelannut Saksan naisten maajoukkueessa 92 maaottelua ja tehnyt niissä 25 maalia. Stapenhorst pelasi ensimmäisen naisten maaottelunsa marraskuussa 2013. Hän oli samana vuonna mukana maailmanliigan lopputurnauksessa, jossa Saksa sijoittui seitsemänneksi. Hän saavutti pronssia vuoden 2015 Euroopan-mestaruuskilpailuissa ja Rion olympialaisissa 2016. Vuoden 2017 Euroopan-mestaruuskilpailuissa tuloksena oli neljäs sija ja samana vuonna maailmanliigan lopputurnauksessa kuudes sija. Maailmanmestaruuskilpailuissa 2018 hän kuului viidenneksi sijoittuneeseen joukkueeseen. Stapenhorst edustaa seuratasolla UHC Hamburgia. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1995 syntyneet Luokka:Elävät henkilöt
Pakkala (Kangasala)

Pakkala on Kangasalan osa-alue entisen Sahalahden kunnan alueella. Pakkalanjärvi sijaitsee osittain Pakkalassa. Pakkala oli Sahalahden kunnan historiallinen keskus. Pakkalassa on viisi broileritilaa, jotka työllistävät myös kylän ulkopuolista työvoimaa. == Lähteet == == Aiheesta muualla == * * Sahalahden maisemaselvitys ja rakennusinventointi 2006; Kangasala.fi * Sahalahden ROYK-alueen rakennetun ympäristön selvitys 2011; Kangasala.fi *
Mikko Kinnunen

Mikko Pekka Johannes Kinnunen (s. 16. heinäkuuta 1967 Merijärvi) on suomalainen keskustaa edustava poliitikko, joka valittiin vuoden 2019 eduskuntavaaleissa kansanedustajaksi Oulun vaalipiiristä. Lisäksi hän on vuodesta 2017 lähtien ollut Reisjärven kunnanhallituksen ja -valtuuston jäsen. Kinnunen on työskennellyt Reisjärven kristillisen opiston rehtorina, erityisopettajana ja pastorina, ja hänellä on teologian maisterin koulutus. Kinnunen on naimisissa ja hänellä on seitsemän lasta. == Lähteet == == Aiheesta muualla == * *Mikko Kinnusen kotisivut Luokka:Kansanedustajat Luokka:Suomen Keskustan poliitikot Luokka:Reisjärven kunnanvaltuutetut Luokka:Oulun vaalipiiri Luokka:Suomen koulujen rehtorit Luokka:Suomalaiset teologit Luokka:Vuonna 1967 syntyneet Luokka:Elävät henkilöt
Fabella

Fabella (latinaa, suomeksi 'pikku papu') on pieni luu polven takana jänteessä, jolla kaksoiskantalihas kiinnittyy reisiluuhun. Luun esiintyminen ihmisellä on lisääntynyt, ja nykyisin se on noin 39 prosentilla. Sitä on pidetty tarpeettomana, niin kuin aiemmin umpisuolta.Anniina Wallius, Evoluutiossa hiipunut luu on tehnyt odottamattoman paluun yhä useamman ihmisen polveen, Yle.fi uutiset 212.4.2019, viitattu 21.4.2019 Koirilla ja kissoilla on fabella, kuten myös monilla apinoilla ja aiemmilla ihmislajeilla. Vuonna 1875 arvioitiin, että luu on lähes 18 prosentilla ihmisistä, mutta siitä se vielä väheni, kunnes jossakin vaiheessa alkoi yleistyä. Syytä fabellan yleistymiseen ihmisellä ei tiedetä, joskin erilaisia teorioita on esitetty, muun muassa, että se olisi jonkinlainen luuston umpilisäke. Nivelrikkopotilailla se on tutkimusten mukaan yleisempi, mutta ei tiedetä, onko se syy vai seuraus. Jotkut asiantuntijat kehottavat poistattamaan sen, vaikka se ei aiheuttaisi kipua. ==Lähteet== Luokka:Alaraajan luusto‎
Ivonne Passada

Ivonne Passada (4. huhtikuuta 1956 Montevideo – 11. maaliskuuta 2023) oli uruguaylainen yliopisto-opettaja ja poliitikko, joka toimi 2015–2020 maansa ylähuoneessa senaattorina. Vuosina 2005–2015 hän oli kansanedustaja maansa alahuoneessa eli edustajainhuoneessa (Cámara de Representantes) ja 2010–2011 hän johti edustajainhuonetta puhemiehenä. Hän edustaa keskusta- vasemmistolaista Frente Amplio -puoluetta (suom. Laaja rintama). Passada opiskeli aluksi lakitiedettä Uruguayn tasavallan yliopistossa (Universidad de la República), mutta päätyi opiskelemaan sosiologiaa saman yliopiston Sosiaalitieteiden instituuttiin ja opiskeli lisäksi teollisuuden työturvallisuutta käsitteleviä kursseja toisessa yliopistossa (Universidad del Trabajo del Uruguay, UTU). Vuosina 1984–2004 hän työskenteli UTU:n teollisuuden työturvallisuuden opettajana. Lokakuun 2004 parlamenttivaaleissa Passada ylsi varaedustajaksi. Hänestä tuli alahuoneen jäsen maaliskuussa 2005, kun edustaja Eduardo Bonomi jonka varaedustaja Passada oli, nousi työ- ja sosiaaliasioiden ministeriön johtoon. Vuoden 2009 vaaleissa Passada oli edustamansa MPP-ryhmän edustajavaalilistan kärkiehdokas Montevideosta. Helmikuussa 2010 hänestä tuli edustajainhuoneen puhemies. ==Lähteet== Luokka:Uruguaylaiset poliitikot Luokka:Parlamentaarikot Luokka:Puhemiehet Luokka:Vuonna 1956 syntyneet Luokka:Vuonna 2023 kuolleet
Janne Müller-Wieland

Janne Müller-Wieland (s. 28. lokakuuta 1986 Hampuri) on saksalainen maahockeypelaaja. Hän on pelannut Saksan naisten maajoukkueessa 289 maaottelua ja tehnyt niissä 14 maalia. Sisähockeyssa hän on pelannut kahdeksan maaottelua ja tehnyt niissä yhden maalin. Hän on huhtikuun 2019 tilanteen mukaan neljänneksi eniten maahockeymaaotteluita pelannut saksalaisnainen. Müller- Wieland pelasi ensimmäisen naisten maaottelunsa joulukuussa 2006. Hän on pelannut kolmissa olympialaisissa: Pekingissä 2008 Saksa sijoittui neljänneksi, Lontoossa 2012 tuloksena oli seitsemäs sija ja Riossa 2016 joukkue palkittiin pronssimitaleilla. Maailmanmestaruuskilpailuissa Saksa on Müller-Wielandin mukana ollessa sijoittunut neljänneksi vuonna 2010 ja viidenneksi vuonna 2018. Euroopan-mestaruuskilpailuista on tullut kultaa vuonna 2013, hopeaa vuosina 2009 ja 2011, pronssia vuonna 2015 sekä neljäs sija vuonna 2017. Müller-Wieland on pelannut Champions Trophyssa vuosina 2008–2011 ja 2014, ja paras saavutus on vuoden 2008 toinen sija. Maailmanliigan lopputurnauksessa hän on pelannut vuosina 2013, 2015 ja 2017, ja vuoden 2015 turnauksessa Saksa sijoittui kolmanneksi. Vuonna 2018 Müller- Wieland oli voittamassa sisähockeyn maailmanmestaruutta. Müller-Wieland edustaa seuratasolla UHC Hamburgia. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1986 syntyneet Luokka:Elävät henkilöt
Berkhamstedin linna

Berkhamstedin linna on normanniaikainen kivilinna, jonka huomattavin säilynyt osa on muuri. Edvard III ja Edvard Musta prinssi käyttivät linnaa säännöllisesti, mutta siitä tuli ajan myötä epämukava ja tarpeeton. Se hylättiin lopullisesti vuonna 1495 ja siitä otettuja kiviä käytettiin Berkhamstedin palatsin ja talojen rakentamiseen kaupunkiin. == Historia == Linnan rakennutti luultavasti Cornwallin jaarli, jonka hallussa se oli Domesday bookin kirjoittamisaikaan. Hänen poikansa William kapinoi Henrik I:ä vastaan, joka takavarikoi linnan. Myöhemmin linnaa käytti Thomas Becket.Pettifer, s. 104 == Lähteet == * == Aiheesta muualla == Luokka:Englannin linnat Luokka:Hertfordshiren rakennukset ja rakennelmat
HammerFallin diskografia

Tämä on power metal -yhtye HammerFallin diskografia. == Studioalbumit == * * * * * * * * * * * * * == Livealbumit == * * * == Kokoelmat == * * == Cover- albumit == * == Singlet == * ”Glory to the Brave” (1997) * ”Heeding the Call” (1998) * ”I Want Out (1999, alkup. Helloweenin kappale) * ”Renegade” (2000) * ”Always Will Be” (2000) * ”Hearts on Fire” (2002) * ”Blood Bound” (2005) * ”The Fire Burns Forever” (2006) * ”Natural High” (2006) * ”Last Man Standing” (2007) * ”Any Means Necessary” (2009) * ”My Sharona” (2010) * ”One More Time” (2011) * ”B.Y.H” (2011) * ”Send Me a Sign” (2011) * ”Bushido” (2014) * ”Hector’s Hymn” (2014) * ”Second to One” (feat. Noora Louhimo, 2020) * ”Templars of Steel (2020 Remix)” (2021) * ”Renegade (2020 Remix)” (2021) * ”Hammer of Dawn” (2021) * ”Venerate Me” (2022) * ”Brotherhood” (2022) * ”Hail to the King” (2024) * ”The End Justifies” (2024) * ”Freedom” (2024) == Videoalbumit == * The First Crusade (1999) * The Templar Renegade Crusades (2002) * Hearts on Fire (2002) * One Crimson Night (2003) * Rebels with a Cause: Unruly, Unrestrained, Uninhibited (2008) * Gates of Dalhalla (2012) == Lähteet == Luokka:Diskografiat
Jana Teschke

Jana Teschke (s. 22. syyskuuta 1990 Hampuri) on saksalainen maahockeypelaaja. Hän on pelannut Saksan naisten maajoukkueessa 168 maaottelua ja tehnyt niissä viisi maalia. Sisähockeyssa hän on pelannut viisi maaottelua ja tehnyt niissä kaksi maalia. Teschke pelasi ensimmäisen naisten maaottelunsa kesäkuussa 2011. Hän saavutti olympiapronssia Riossa 2016 ja kuului olympiajoukkueeseen myös Lontoossa 2012, kun Saksa sijoittui seitsemänneksi. Maailmanmestaruuskilpailuissa hän on pelannut vuonna 2014, jolloin Saksa sijoittui kahdeksanneksi, ja vuonna 2018, jolloin tuloksena oli viides sija. Euroopan-mestaruuskilpailuista on tullut kultaa vuonna 2013, hopeaa vuonna 2011, pronssia vuonna 2015 sekä neljäs sija vuonna 2017. Teschke on pelannut Champions Trophyssa vuosina 2011 ja 2012, joista jälkimmäisellä kerralla Saksa sijoittui neljänneksi. Maailmanliigan lopputurnauksessa hän on pelannut vuosina 2013 ja 2015, ja jälkimmäisessä turnauksessa Saksa sijoittui kolmanneksi. Vuonna 2014 Teschke saavutti sisähockeyn Euroopan- mestaruuskilpailuissa hopeaa. Teschke edustaa seuratasolla UHC Hamburgia. == Lähteet == Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1990 syntyneet Luokka:Elävät henkilöt
Amran Mohamed Ahmed

Amran Mohamed Ahmed (12. huhtikuuta 1954 Hargeisa, Brittiläinen Somalimaa) on somalialainen kirjailija, runoilija ja toimittaja, jonka Suomen Pakolaisapu valitsi Vuoden pakolaisnaiseksi vuonna 2005.Bahnaan, Kansallisbiografia. Palkinnon perusteluissa Ahmedin todettiin tukeneen merkittävällä tavalla Suomeen muuttaneita maahanmuuttajanaisia ja -lapsia. Vuonna 2011 on ilmestynyt Eeva-Liisa Bahnaanin toimittama ja Golisin kustantama Ahmedin elämäkerta Rauhaa etsimässä – Amran Mohamed Ahmedin tarina. == Elämä == Ahmed syntyi Hargeisassa kaksilapsiseen perheeseen. Hänen isänsä Mohamed Ahmed Muse työskenteli tuolloin Ison-Britannian armeijalle. Somalia oli vielä brittien siirtomaa. Ahmed kävi koulunsa kotikaupungissaan ja opiskeli pääkaupunki Mogadishussa. Myöhemmin hän teki työkseen opetusmateriaaleja Somalian opetusministeriössä. Ahmedille syntyi kahdesta avioliitosta yhteensä viisi lasta. Suomeen Ahmed muutti vuonna 1990 silloisen miehensä ja nuorimman lapsensa kanssa. Somaliassa oli syttynyt sisällissota diktaattori Siad Barren hallinnon sorruttua, ja Hargeisaa pommitettiin. Ahmedin muut lapset jäivät Afrikkaan sukulaisten hoitoon, mutta osa muutti myöhemmin Suomeen. Suomessa Ahmedin perhe päätyi ensin Joutsenon vastaanottokeskukseen, josta he muuttivat lopulta Vantaalle. Suomessa Ahmed työskenteli muun muassa somalin kielen opettajana, kirjailijana ja runoilijana. Hänen runojaan on julkaistu erilaisissa runokokoelmissa. Vuonna 2007 Ahmed muutti Lontooseen, jossa hän työskentelee somalinkielisen Raad TV Internationalin toimittajana. == Lähteet == * === Viitteet === Luokka:Somalialaiset kirjailijat Luokka:Somalialaiset runoilijat Luokka:Suomen somalit Luokka:Vuonna 1954 syntyneet Luokka:Elävät henkilöt